ویئتنام‌دا مۆختلیف دینی اینانجلار مؤوجوددور. بورادا اساساً بوددیزم، کونفوسییالیق و داوسیزم گئنیش یاییلیب. بۇ دینلر ویئتنام‌لیلار و بورادا یاشایان چین‌لیلر آراسیندا داها گئنیش ووسعت آلیب. بوددیزم‌دن بیر سیرا طریقتلر یارانیب. سینکرق سکتالار آراسیندا کاو-دای سکتاسی ینی یارانیب-۱۹۲۶-جی ایلده. بۇ تریقت اؤزون‌ده بوددیزمی، کونفوسییالیغی، داوسیزمی و کریستیان‌لیغی سینتز ادیر. بۇ تریقتین آردیجیللاری ۲ میلیون نفردیر و اؤلکه‌نین جنوب رایونلارین‌دا مسکونلاشیبلار. اؤلکه‌نین جنوبون‌دا یئرلَشن دیگر بیر سکتانین – خوا-خاو- طرفدارلاری (۱٬۵ ملن. نفر) دا کیفایت قدر چوْخ‌دورلار. ۱۶-جی عصردن باشلایاراق میسیونرلرین فعالیّتی نتیجه سینده اؤلکه‌یه مسیحیّت داخیل اوْلماغا باشلادی. حال-حاضیردا ویئتنام‌دا اکثریتی کاتولیک کلیساسی (۳ ملن-دان چوْخ) اوْلان چوْخ سایدا کریستیان یاشاییر. اؤلکه‌ده بیر سیرا پروتستانت تشکیلاتلار، اوْ جمله‌دن، ویتنام یوانگلیست کلیساسی (۵۰ مین نفر ترفداری وار)، کریستیان و میسسیونر آلیان‌سی، یئددینجی گونون آدونتیستلری و باپتیستلر فعالیّت گؤستریر. تیاملارین بیر حیصّه سی و مالایلار ایسلامین سوننو مذهبینه منسوب‌دورلار. تیاملارین اۆچده ایکی حیصّه سی اؤزلرینین قدیم براهمان اینانجلارینی قورویوب ساخامیشلار. اؤلکه‌نین داخیلی رایونلارین‌دا بعضی خالقلاری آراسیندا قبیله کولتو هله ده قالماق‌دادیر. سوْن ایللرده ویئتنام‌دا آتیستلری سایی سۆرعتله آرتیر. ۱ آوریل ۱۹۹۹ - جو ایل سیاهییا آلماسینا اساساً اهالی‌سی ۷۶٫۳۲۳٫۱۷۳ نفر اوْلموش‌دور. ویئتنامین چوْخ اهالی‌سینی ویئتلر و ۵۰-دن چوْخ آزسای‌لی خالقلار تشکیل ادیر. بونلار: تخای، تخو، نونق، میونق، تیام، کخمر، خارای، اده و باشقالاری‌دیر.